da en en en fr de da id da nb da da da da da da da da da da da da en da da da da da en en
Førstehold på vej mod T 20 finale og 2. hold presset mod Taastrup - Svanholm Cricketklub
Søndag d. 26. april 2015 kl. 19:08 af Henrik Pfaff
En vejrmæssig rædselsfuld weekend endte med, at førsteholdet trods en aflyst kamp mod Ishøj søndag(på grund af regn ) er godt på vej mod en T 20 finale den 25. maj hjemme mod Skanderborg.
Sair Anjum som kaster mod Ishøj efter mere end to år væk fra faget.
Det ligner virkeligt noget rod, men Taha Ahmed endte med at få held med sin stokning mod Ishøj
Amjad Khan, der fandt forholdene for våde til at ville kaste, åbnede med 31 aggesive, Zishan Shah lagde 23 til totalen og Hamid Shah med 27 not out og hjemvendte Saad Ahmad med 19 not out virkede som havde de kontrol med det påkrævede scoringstempo.
Søndagen gjaldt det KB hjemme. Det var vådt fra starten og regnede ind i mellem, så kasterne havde umulige forhold. Tilsyneladende havde KBs markspillere også svært ved at gribe bolden, for Saif Ahmad hev den konstant op i luften og ned i næverne på KBs markspillere, der fungerede som havde de smurt hænderne ind i olie – og det var ikke af den klæbrige slags.
Efterhånden virkede KBerne mere og mere opgivende og Mads Henriksen, som dagen forinden havde fejret bror Jonas konfimation i stedet for at være med mod Ishøj, foldede sig ud med 63 på 43 bolde bistået af Hamid Shahs 47 på 37 bolde. Sammen hævede de som 4 gærde fra 62 til 172 til sluttotalen 171/3 på lidt over 100 bolde. Amjad Khans 30 i begyndelsen var med til at sætte tempoet op.
Mads Henriksen er en nydelse, når han folder sig ud som her mod KB
Det var ikke sjovt at være KB-kaster med den bold, men det bliver heller ikke bedre af at man triller den hen ad jorden til kasteren
KB var faktisk foran i scoringstempo i begydelsen, men deres halvleg blev undermineret, da vores nye englænder Daivd Bell snuppede to greb. Det ene drømmeagtigt, da han måtte løbe langt bagud og alligevel fik ”skyeren” i hænderne. Bell, der har imponeret under træningen, fik ikke lejlighed til at vise sit gærdetalent. Han har spillet for Lanvashires countyhol under 16 år og desuden været en god spiller i Lancashire League.
Vores markspillere kunne i modsætning til KBerne gribe og KB endte på 157/8. Da vi var pressede i begyndelsen tog Amjad Khan bolden og tog 2 gærder for 12, mens der blev to for 23 og 2 for 25 til Hamid Shah og Saif Ahmad.
Hamid Shah får et greb
Saif Ahmas appel gav bonus
Den anden kamp søndag mod Ishøj måtte aflyses på grund af regn.
Vi skal nu vinde den sidste kamp ude over AB for at have vundet serien og så behøves kampen mod Ishøj ikke at blive spillet. Ja fomentlig kan vi tåle at tabe bege kampe.
Et svanholm-hold optrådte for første gang på Taastrups udmærkede bane i Hedehusene, der blev indviet i fjor. Taastrup fik under de våde forhold en pæn total på 133/5. En rolig start med Bilal Ali (23) og Hassan Rashid efterfulgtes af den sæsondebuterende hårdslående Bilal Khan. Han satte sving i sagerne med 46 på 32 bolde og vi passerede for tabet af 1 gærde en over før slut. Hassan Rashid endte med 52 not out på 52 bolde og virkelig er livet op efter at have levet nogle år i skyggen på 1. holdet.
3. holdets kamp mod KB III vandtes på walk over, da KB ikke kunne stille hold. Det er i KB som hos os, selvom man har spillere til mer end 4 hold, kan det ofte være vanskeligt at stille det tredje. Fire af vore spillere i weekenden var forhindret pga. konfirmation – og det er da en sjælden undskyldning nu om stunder.